Dun Karm Psaila reġa' għix iż-żgħożija tiegħu hekk kif illum ġie mfakkar b'mod żagħżugħ u frisk. Dan hekk kif il-Kumitat Konsultattiv Festi Nazzjonali u l-Għaqda tal-Malti – Università fakkru lill-Poeta Nazzjonali Dun Karm, f'attività bit-tema Jidwi Leħnek Ferrieħi. L-attività li kienet taħt il-Patroċinju tal-President ta' Malta Marie Louise Coleiro Preca, kienet imżewqa bil-mużika ta' Duo Red Electrick. Bit-talent mużikali tagħhom, id-Duo Red Electrick taw dehra differenti lil uħud mill-poeżiji ta' Dun Karm. Fid-diskors tiegħu, is-Segretarju tal-Għaqda tal-Malti – Università, Kit Azzopardi ta ħarsa lejn il-kitba tal-Poeta Nazzjonali. Kit Azzopardi ħares lejn il-poeżiji ta' Dun Karm mill-att ta' rħula u ambjent rurali ta' żmien il-Poeta. Fl-isfond tal-poeżija Lil Malta: Tal–lum u ta' Għada, Kit qal li Dun Karm ħass sens ta' urġenza biex jitlaq mill-belt. Azzopardi qal li dan huwa relevanti għal-lum, hekk kif irrefera għal studju li jispjega li fi ftit snin oħra 60% tal-popolazzjoni dinjija se tgħix fl-ibliet. Preżenti għall-attività kien hemm il-Ministru għall-Kultura Owen Bonnici. Fil-kelmtejn tiegħu Owen Bonnici tkellem fuq il-valur tal-kelma, fejn qal li kelma tista' tħalli ħafna ġid warajha, kif ukoll tista' tħalli ħafna ħsara warajha. Spjega li bil-kelma tiegħu Dun Karm offra simbolu li għaqqad lill-Malta. Qal li Dun Karm ħareġ bħala patrijott għall-ilsien Malti fi żmien meta l-poplu kien maqsum bejn dawk li riedu li jibda jintuża l-Ingliż u dawk li riedu t-Taljan. Ritratti: OPR .td_uid_3_5ee4de9f23532_rand.td-a-rec-img{text-align:left}.td_uid_3_5ee4de9f23532_rand.td-a-rec-img img{margin:0 auto 0 0} #td_uid_4_5ee4de9f23976 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/OPR1610201604-80x60.jpg) 0 0 no-repeat}#td_uid_4_5ee4de9f23976 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/14701041_1788762484739414_4075699180923723313_o-80x60.jpg) 0 0 no-repeat} 1 minn 2